Document ID: 32010R0569

KOMISIJAS REGULA (ES) Nr. 569/2010
(2010. gada 29. jūnijs),
ar ko atkāpjas no Regulas (ES) Nr. 1272/2009 attiecībā uz sviesta un sausā vājpiena pārdošanu konkursa kārtībā, kas attiecīgi paredzēta Regulā (ES) Nr. 446/2010 un Regulā (ES) Nr. 447/2010
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 43. panta f) un j) punktu saistībā ar tās 4. pantu,
tā kā:
(1)
Saskaņā ar 4. panta 1. punkta b) apakšpunktu Komisijas 2006. gada 21. jūnija Regulā (EK) Nr. 884/2006, ar ko nosaka sīki izstrādātus piemērošanas noteikumus Padomes Regulai (EK) Nr. 1290/2005 attiecībā uz intervences krājumu glabāšanas pasākumu finansēšanu, ko veic Eiropas Lauksaimniecības garantiju fonds (ELGF), un intervences krājumu glabāšanas darbību iegrāmatošanu, ko īsteno dalībvalstu maksājumu aģentūras (2), ELGF finansē izdevumus par saimnieciskajām darbībām saskaņā ar minētās regulas V pielikumu, pamatojoties uz standarta summām, ja attiecīgie izdevumi nav noteikti tiesību aktos, kas piemērojami šajā nozarē. Standarta summas 2010. finanšu gadam noteiktas un paziņotas dalībvalstīm 2009. gada septembrī. Šīs standarta summas noteiktas, ņemot vērā izmaksas par iekraušanu kravas automobilī vai dzelzceļa vagonā, pamatojoties uz tajā laikā spēkā esošajiem noteikumiem.
(2)
Komisijas 2009. gada 11. decembra Regula (ES) Nr. 1272/2009, ar ko nosaka sīki izstrādātus kopīgus noteikumus Padomes Regulas (EK) Nr. 1234/2007 īstenošanai attiecībā uz lauksaimniecības produktu iepirkšanu un pārdošanu valsts intervencē (3), paredz intervences produktu pārdošanas noteikumus attiecībā uz piedāvājumu iesniegšanu un produktu piegādes posmu, kā arī izmaksas, kas jāsedz intervences aģentūrām un pircējiem. Šie noteikumi no 2010. gada 1. marta piemērojami piena produktu nozarē. Ja konkursa kārtībā pārdod sviestu un sauso vājpienu, kuru pārdošanai konkursa procedūra attiecīgi uzsākta ar Komisijas Regulu (ES) Nr. 446/2010 (4) un Komisijas Regulu (ES) Nr. 447/2010 (5), izmaksām piemērojami Regulā (ES) Nr. 1272/2009 paredzētie noteikumi. Standarta summas, kas noteiktas un paziņotas dalībvalstīm pirms minēto regulu stāšanās spēkā, aprēķinātas, pamatojoties uz noteikumiem, kas bija piemērojami līdz 2010. gada 1. martam. Tādēļ visam 2010. finanšu gadam jāparedz vienāda noteikumu piemērošana.
(3)
Tādēļ līdz 2010. finanšu gada beigām jāatkāpjas no Regulas (ES) Nr. 1272/2009.
(4)
Šī atkāpe jāpiemēro, sākot no nākamā īpašā konkursa. Šī regula stājas spēkā tās publicēšanas dienā.
(5)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
1. Atkāpjoties no Regulas (ES) Nr. 1272/2009 42. panta 1. punkta e) apakšpunkta, norāda konkursa piedāvājumā iekļauto cenu euro par produktu, kurš uz paliktņiem piegādāts pie noliktavas iekraušanas platformas vai attiecīgā gadījumā piegādāts uz paliktņiem, kas iekrauti transportlīdzeklī, ja transportlīdzeklis ir kravas automobilis vai dzelzceļa vagons.
2. Atkāpjoties no Regulas (ES) Nr. 1272/2009 52. panta 1. punkta, produktu nodod operatoru rīcībā uz paliktņiem pie noliktavas iekraušanas platformas vai vajadzības gadījumā nodod operatoru rīcībā uz paliktņiem, kas iekrauti transportlīdzeklī, ja transportlīdzeklis ir kravas automobilis vai dzelzceļa vagons.
3. Atkāpjoties no Regulas (ES) Nr. 1272/2009 52. panta 3. punkta, izmaksas, ņemot vērā katru gadījumu atsevišķi, par produktu pārvietošanu līdz iekraušanas platformai vai transportlīdzeklī sedz maksājumu aģentūra, bet iespējamās izmaksas par iekraušanu vai noņemšanu no paliktņiem sedz pircējs.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro īpašiem konkursuzaicinājumiem, kas attiecīgi paredzēti Regulā (ES) Nr. 446/2010 un Regulā (ES) Nr. 447/2010, attiecībā uz kuriem piedāvājumus var iesniegt no 2010. gada 6. jūlija plkst. 11.00 (Briseles laiks) līdz 2010. gada 21. septembrim plkst. 11.00 (Briseles laiks).
Tā zaudē spēku 2010. gada 30. septembrī.
Šī regula uzliek saistības kopumā un ir tieši piemērojama visās dalībvalstīs.
Briselē, 2010. gada 29. jūnijā

Labels: 3
6